Μανασέ Σογκαβάρε

Ο Μανάσε Σογκαβάρε (Manasseh Sogavare, 17 Ιανουαρίου 1955) είναι πολιτικός από τα Νησιά του Σολομώντα ,  ο οποίος υπηρέτησε τέσσερις φορές ως πρωθυπουργός, με τελευταία από το 2019 έως το 2024. Διετέλεσε προηγουμένως άλλες τρεις φορές πρωθυπουργός της νησιωτικής χώρας. Είναι στο θρήσκευμα Αντβεντιστής της Έβδομης Ημέρας.Sogavare dedicates church in memory of his late father Solomon Today Post Retrieved 7 Μαρτίου 2019

 Βιογραφία 
 Πρώτα χρόνια και πρώιμη πολιτική σταδιοδρομία 
Γεννήθηκε στην Ποποντέτα της Παπούα Νέας Γουινέας και έχει 4 μεγαλύτερους αδερφούς. Solomons PM Wants PNG Citizenship After He Retires From Politics  Pacific Islands Report Retrieved 7 Μαρτίου 2019 Εκλέγεται συνεχώς βουλευτής στην εκλογική περιφέρεια της Ανατολικής Σουαζέλ από το 1997.Σελίδα για τον πολιτικό στον ιστότοπο του Κοινοβουλίου των Νήσων του Σολομώντα..

Στην κυβέρνηση του Μπαρτόλομιου Ουλουφαάλου υπηρέτησε ως υπουργός Οικονομικών και Θησαυροφυλακίου από το 1997 ως την χωρίς αιτία απόλυσή του, τον Ιούλιο του 1998."Solomon Islands finance minister "shocked" by dismissal", Radio New Zealand International (nl.newsbank.com), 16 Ιουλίου 1998. Ο πρωθυπουργός δικαιολόγησε την απομάκρυνση του υπουργού λίγες ημέρες αργότερα, επικαλούμενος την ανάγκη να διατηρηθεί ο αριθμός των μελών της κυβέρνησης ώστε να παραμείνει στην εξουσία."Solomon Islands premier says need to maintain numbers behind reshuffle", Radio New Zealand International (nl.newsbank.com), 21 Ιουλίου 1998. Στις αρχές Αυγούστου του 1998 ο Σογκαβάρε απέσυρε την υποστήριξή του από τον Ουλουφαάλου και την κυβέρνησή του, κατηγορώντας τον πρωθυπουργό για αυταρχισμό και έμφαση στη σταθερότητα μόνο και μόνο για να προστατέψει εαυτόν."Solomon Islands: Sacked finance minister withdraws support for premier", Radio New Zealand International (nl.newsbank.com), 4 Αυγούστου 1998.

Ο Σογκαβάρε έγινε αντιπρόεδρος της αντιπολίτευσης στα τέλη Σεπτεμβρίου του 1998, με τον Σολομόν Μαμαλόνι στην ηγεσία της."Solomon Islands: Former premier back as opposition leader", Radio New Zealand International (nl.newsbank.com), 30 Σεπτεμβρίου 1998. Έπειτα από τον θάνατο του Μαμαλόνι τον Ιανουάριο του 2000, ο Σογκαβάρε εξελέγη αρχηγός της αντιπολίτευσης, λαμβάνοντας και τις 10 ψήφους των βουλευτών της αντιπολίτευσης που ήταν παρόντες."Solomon Islands opposition gets new leader, renames party", Solomon Islands Broadcasting Corporation radio (nl.newsbank.com), 28 Ιανουαρίου 2000.

 Πρώτη πρωθυπουργία 
Έγινε για πρώτη φορά πρωθυπουργός στις 30 Ιουνίου 2000 οπότε εξελέγη από το Κοινοβούλιο"Solomon Islands lawmakers elect new prime minister", Associated Press (nl.newsbank.com), 30 Ιουνίου 2000."Lawmakers elect opposition leader Solomon Islands prime minister", Associated Press, 30 Ιουνίου 2000. και υπηρέτησε στη θέση ως τις 17 Δεκεμβρίου 2001. Ήταν μέλος του Προοδευτικού Κόμματος του Λαού. Το κόμμα του έλαβε μόλις 3 έδρες στις εκλογές του 2001, ωστόσο οι υποστηρικτές του κέρδισαν τις εκλογές του 2006.

 Δεύτερη πρωθυπουργία 
Ανέλαβε ξανά πρωθυπουργός στις 4 Μαΐου του 2006. Με το κόμμα της Κοινωνικής Πίστης για τα Νησιά του Σολομώντα (Solomon Islands Social Credit Party) σχημάτισε συνασπισμό και ανέτρεψε την κυβέρνηση του επιλεγόμενου από τον Άλαν Κεμακέζα, Σνάιντερ Ρίνι. Στις 18 Απριλίου 2006 ο Σογκαβάρε έλαβε 11 από τις συνολικά 50 ψήφους και ήταν τρίτος στην ψηφοφορία για νέο πρωθυπουργό.  Έτσι, υποστήριξε τον Ρίνι για πρωθυπουργό. Ο τελευταίος παραιτήθηκε στις 26 Απριλίου 2006 και ο Σογκαβάρε έλαβε εκ νέου 28 ψήφους από το Κοινοβούλιο στις 4 Μαΐου του 2006 και νίκησε τον υποψήφιο της κυβέρνησης, Φρεντ Φόνο, ο οποίος έμεινε στις 22 ψήφους.

 Κρίση με Αυστραλία 
Στις 11 Οκτωβρίου του 2006 ο Σογκαβάρε και η κυβέρνησή του επέζησαν πρότασης μομφής στο Κοινοβούλιο, για την οποία ψήφισαν υπέρ 17 βουλευτές και κατά 28."Solomons Prime Minister Wins No-Confidence Vote", VOA News, 11 Οκτωβρίου 2006. Η μομφή προκλήθηκε από τις τεταμένες σχέσεις της χώρας με την Αυστραλία, καθώς απελάθηκε ο ύπατος αρμοστής Πάτρικ Κόουλ από τα Νησιά του Σολομώντα.

 Ανατροπή της δεύτερης κυβέρνησης 
Στις 13 Δεκεμβρίου 2007 ο Σογκαβάρε ηττήθηκε σε πρόταση μομφής με 25 ψήφους υπέρ και 22 κατά. Έτσι, η κυβέρνησή του παραιτήθηκε και ο ίδιος παρέμεινε στην εξουσία υπηρεσιακός ως την εκλογή νέου πρωθυπουργού.Tom Allard, "Solomon Islands Prime Minister ousted", smh.com.au, 14 Δεκεμβρίου 2007. Τον διαδέχθηκε στην πρωθυπουργία ο Ντέρεκ Σικούα.

 Τρίτη πρωθυπουργία 
Ο Σογκαβάρε εξελέγη πρωθυπουργός από το κοινοβούλιο στις 9 Δεκεμβρίου 2014. Κυβέρνησε ως τις 15 Νοεμβρίου 2017, οπότε ανατράπηκε με πρόταση μομφής. Νέος πρωθυπουργός έγινε ο Ρικ Χουενιπουέλα.

 Τέταρτη πρωθυπουργία 
Στις 24 Απριλίου 2019 εξελέγη ξανά πρωθυπουργός με περισσότερες από τις μισές ψήφους. Η ψηφοφορία τέθηκε υπό αμφισβήτηση, καθώς δικαστήριο εξέδωσε απόφαση λίγο πριν την έναρξη της ψηφοφορίας.

 Παραπομπές 

Εξωτερικοί σύνδεσμοι


Σογκαβαρε